recursal/SuperWikiNEXT-32B huggingface dataset:
**Kunstklinker** er et mindre håndverksfag. Virksomheten består i å reparere bruksgjenstander og kunstgjenstander i ulike typer keramisk materiale. Porselen og andre typer keramikk knuses lett ved uhell og uforsiktighet. Dette kunne være svært kostbare gjenstander om de skulle gjenskaffes. Kunstklinkeren kan reparere slike ødelagte gjenstander på en profesjonell måte. I mange tilfelle kan delene settes sammen og gjenstanden kan få tilbake sin form og i alle fall tilfredsstille de krav man har til en dekorativ gjenstand. 

En moderne kunstklinker bruker lim til å sammenføye deler i en ødelagt gjenstand. Også manglende eller pulveriserte deler kan bygges opp med plastisk masse. 

Begrepet kunstklinker henger sammen med teknikken som ble brukt i tidligere tider. Håndverkeren boret små hull i gjenstanden som skulle repareres og føyet disse sammen med metallbeslag som ble tilpasset svært nøyaktig og klinket i endene slik at de ikke skulle falle ut. 

Begrepet kunstklinker er særlig brukt i dansk språk, men forekommer også i norsk.
Władysław Strzemiński kunsthøyskole i Łódź Foto: Jakub Zasina 
**Władysław Strzemiński kunsthøyskole i Łódź** (polsk *Akademia Sztuk Pięknych im. Władysława Strzemińskiego w Łodzi*, tidligere kjent under navnet *Den statlige kunsthøyskole*; *Państwowa Wyższa Szkoła Sztuk Plastycznych*) ble grunnlagt i 1945. Dens første direktør var Leon Ormezowski. Høyskolens grunnleggere søkte inspirasjon til studieprogrammet i den artistiske og didaktiske tradisjon til Bauhaus og de pedagogiske erfaringene til Kazimierz Malewicz. Det ble lagt stor vekt på utviklingen av visuell bevissthet i kontekst av de nyeste kunststrømningene. 

Kunsthøyskolens form ble i stor grad utformet av Władysław Strzemiński, som foreleste ved høyskolen i perioden 1945-1950. Hans kunstneriske og didaktiske konsept markerte skolens samtidige karakter. Siden 1987 har kunsthøyskolen båret hans navn.

Fakulteter
----------

* Fakultet for tekstiler og klær
* Fakultet for grafikk og maleri
* Fakultet for industrielle former
* Fakultet for visuell edukasjon

Eksterne lenker
---------------

* Kunsthøyskolens hjemmeside
* Offisielt nettsted Rediger på Wikidata

* (en) Strzemiński Academy of Art in Łódź – kategori av bilder, video eller lyd på Commons Rediger på Wikidata

  


| * v
* d
* r
Statlige høyskoler i Łódź |
| --- |
| Leon Schiller statlige høyskole for film, fjernsyn og teater **·** Władysław Strzemiński kunsthøyskole **·** Det medisinske universitet i Łódź **·** Grażyna og Kiejstut Bacewicz musikkhøyskole **·** Det tekniske universitet i Łódź **·** Universitetet i Łódź | Łódź’ våpenskjold |

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC **·** NKC
 |
**Bergverk** er en industri for utvinning og foredling av malmer, mineraler og bergarter.

Arbeidet med å løsne steinen fra fjellet kalles bergbrytning. Løse bergarter brytes med gravemaskiner og bløte bergarter som kull med kuttmaskiner. De fleste malmer må bores og sprenges (mineres).

Gruvedrift er uttak av mineraler og malmer i dagbrudd eller i underjordiske gruver. Ved oppredning foregår utskilling av nyttbare mineraler fra gråberget. Sjeiding er utplukking for hånd fra stykkmalm etter utseende og vekt. Vanligvis foregår nedknusing og maling og deretter separasjon av de forskjellige mineralfraksjoner på grunnlag av forskjellig densitet, magnetisme eller overflatekjemiske egenskaper.

Bergverk i Norge
----------------

Utdypende artikkel: Norsk bergindustrihistorie

Tradisjonelt har de metalliske malmene veid tyngst i norsk bergindustri. Fra 1980--årene er industrimineraler, naturstein, pukk, sand og grus langt viktigere økonomisk.

Mineralnæring er et samlebegrep for bedrifter som utvinner, produserer eller videreforedler metallisk malm, industrimineraler, naturstein og byggeråstoffer som pukk, grus og tilslag til betong. I Norge omsetter mineralnæringen for ca. 10 milliarder årlig og sysselsetter ca. 4 500 årsverk direkte. Eksportverdien utgjorde 4,4 milliarder kroner, tilsvarende 43 % av den totale omsetningen.[]

Referanser
----------

1. ↑  Bergverksdrift. (2015, 3. september). I Store norske leksikon. Hentet 5. desember 2016 fra .

Eksterne lenker
---------------

* Bergverksdrift hos Store norske leksikon
* Nye næringer - trelast og bergverk, om norsk bergverksindustri på 15- og 1600-tallet. Artikkel hos Norgeshistorie.no
* 

|  |  |
| --- | --- |
| Oppslagsverk/autoritetsdata | GND **·** NKC
 |
Kunstgewerbemuseum i Kulturforum
Slottet i Köpenick
Fra samlingen: Silkevev fra Halberstadt (ca 1170)
**Kunstgewerbemuseum Berlin** (*Berlin kunstindustrimuseum*) for europeisk kunsthåndverk fra middelalderen til idag, er delt på to steder: i Kulturforum Berlin på Potsdamer Platz og i Slott Köpenick. Museets samling blir regnet som en av de mest betydelige i sitt slag. Museet er ett av de statlige museene i Berlin.

Samlingene
----------

Kunstgewerbemuseum samler europeisk kunsthåndverk fra alle stilepoker i kunsthistorien etter antikken, herunder gull- og sølvsmedarbeider, glass-, emalje- og porselenskar, møbler, tapeter, drakter og silkestoffer. 

I museumsbygningen på Kulturforum leder en rundgang på en 7000 kvadratmeter stor flate, gjennom den historiske utvikling av kunsthåndverket fra middelalderen og til idag. I underetasen finnes den såkalte *Neuen Sammlung* (*nye samling*) av kunsthåndverk fra det 20. århundrets industriprodukter.

Historie
--------

Museet ble grunnlagt i 1868 som *Deutsches Gewerbe-Museum zu Berlin* og var opprinnelig både en undervisningsinstitusjon og et offentlig museum. Samlingen økte betydelig i 1870-årene og det fikk sitt nåværende navn i 1879. 

Deler av samlinge ble ødelagt i den andre verdenskrig og de gjenværende delen ble delt mellom Øst- og Vest-Berlin. Den østre delen ble flyttet til Schloss Köpenick i 1963, mens den vestlige samlingen først ble oppbevart i Schloss Charlottenburg og i 1985 endelig flyttet til den nye museumsbygningen i Kulturforum.

Eksterne lenker
---------------

* Offisielt nettsted Rediger på Wikidata

* (en) Kunstgewerbemuseum (Berlin) – kategori av bilder, video eller lyd på Commons Rediger på Wikidata

* Offisiell hjemmeside til museet (Berlins statlige museer) Arkivert 13. april 2010 hos Wayback Machine.

Portal: Tyskland

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** GeoNames
 |
**Robergvannet naturreservat** har endret seg fra et frodig tjern med hettemåkekoloni og svømmende vannfugler, til sump og hengemyr.

Robergvannet ligger omgitt av myr og frodig blandingsskog. Breddene er preget av at gjengroing pågår. Området har betydning som hekkeområde for ulike våtmarksfugler. Området har også på tross av sitt begrensede areal stor betydning som tilholdssted for rastende ender på trekk.

Formålet med fredningen er å bevare et viktig våtmarksområde i sin naturgitte tilstand, og verne om et rikt og interessant fugleliv, vegetasjonen og annet dyreliv som naturlig knytter seg til området.

Referanser
----------

1. ↑  «Robergvannet naturreservat». *Fylkesmannen i Vestfold og Telemark*. Besøkt 17. april 2018.
2. ↑  «Naturbase | Robergvannet». *faktaark.naturbase.no*. Besøkt 10. april 2018.

Eksterne lenker
---------------

* Robergvannet naturreservat Arkivert 9. januar 2019 hos Wayback Machine. Boken Natur i Vestfold
* Naturbase Faktaark

|  |  |
| --- | --- |
| Oppslagsverk/autoritetsdata | Naturbase
 |
|  |
| --- |
| Våpen |
| Politikk i 
Bosnia-Hercegovina |
| * Bosnia-Hercegovinas grunnlov
	+ Daytonavtalen
	+ Høyrepresentanten for BiH

---

* Presidentskap

---

* Parlament
	+ Representantenes hus
	+ Folkenes hus

---

* Regjering
* Statsminister

---

* Forfatningsdomstol

---

* Føderasjonen Bosnia-Hercegovina
	+ Kantoner
	+ Kommuner

---

* Republika Srpska
	+ Kommuner

---

* Brčko-distriktet

---

* Valg
* Politiske partier
 |

**Bosnia-Hercegovinas grunnlov** ble vedtatt som del av Daytonavtalen, 14. desember 1995. Grunnloven er vedlegg 4 til avtalen, som avsluttet Bosnia-krigen. Den europeiske menneskerettighetsdomstol har i flere saker ansett flere av grunnlovens bestemmelser som i strid med menneskerettighetskonvensjonen. Det har blant annet dreid seg om valgbarhet blant annet ved presidentvalg, for andre enn medlemmer av de tre «konstituerende folkegrupper» (constituent peoples), bosnjaker, kroatere og serbere.

Referanser
----------

1. ↑  «Human rights vs. the Constitution of Bosnia & Herzegovina». *input.sh - Aleksandar Todorović* **(engelsk)**. 13. desember 2020. Besøkt 17. november 2022.
Luftfoto av reservoaret.
Foto av vannspeilet nær Robert-Bourassa-demningen.
**Robert-Bourassa-reservoaret** (fransk: *Réservoir Robert-Bourassa*, engelsk: *Robert-Bourassa Reservoir*), også kalt ***La Grande 2-reservoaret***, er en kunstig innsjø i elven La Grande River i Quebec, Canada. Det er det nederste av seks reservoarer i elva og ligger nærmest James Bay, ovenfor ligger reservoarene La Grande 3 og La Grande 4. La Den ble fylt opp fra november 1978 og tok et helt år å fylle. Demningen som demmer opp reservoaret er Robert-Bourassa-demningen, bygget i årene 1974–78. Arealet av reservoaret er 2 835 km², og gjør det til et av Canadas største oppdemmede vannreservoarer. Største dybde er 137 meter, gjennomsnittlig dybde 22 meter.

Ved innsjøen er det et tettsted, kalt Radisson. Det har vært drevet fiske i innsjøen, men i 1985 ble fiskeriene stengt på grunn av høyt innhold av kvikksølv i fisken.

Kraftstasjonene som får vannkraft fra innsjøen er Robert-Bourassa vannkraftverk og La Grande-2-A vannkraftverk, og reservoaret gir vann til Nord-Amerikas største vannkraftstasjoner.

Anleggene ved Robert-Bourassa-reservoaret er:

* Robert-Bourassa-reservoaret – areal 2 835 km², volum 61,3 km³
* Robert-Bourassa-demningen (utbygd 1974-78) – lengde 550 meter, vannføring 16,280 m³/sek
	+ Robert-Bourassa vannkraftverk – (1978–81) – effekt 5 616 MW, turbiner: 16, produksjon 16,1 TWh
	+ La Grande-2-A vannkraftverk – (1990–92) – effekt 2 106 MW, turbiner: 6, produksjon

Eksterne lenker
---------------

* International Lake Environment Committee – «La Grande 2 Reservoir».
* Hydro Quebec – «Robert-Bourassa generating station».
* Hydro Quebec – «La Grande-2-A generating station».
* Hydro Quebec - presentasjon og kart av hele vannkraftutbyggignen ved La Grande-elva.

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Hyperloop** er et konsept for et fremtidig transportmiddel for mennesker og gods. Hyperloop skal bestå av rør med svært lavt lufttrykk, nær vakuum, slik at luftmotstanden blir liten. I rørene ferdes kapsler drevet av lineære induksjonsmotorer, lineærmotorer. Kapslene kan frakte mennesker eller varer. Ifølge tidlige kalkyler skal systemet kunne transportere kapslene i hastigheter over 1200 km/h.

Det var gründeren Elon Musk som først utviklet konseptet Hyperloop, men utviklingen er overtatt av frivillige. En prototyp ble bygget i 2016 i California. Transportmiddelet var forventet å transportere gods i 2020 og mennesker i 2021.

Referanser
----------

1. ↑  Davies, Alex (20. august 2015). «So Elon Musk’s Hyperloop Is Actually Getting Kinda Serious». *WIRED* **(engelsk)**.
2. ↑  Kelly, Heather (20. august 2015). «Elon Musk's Hyperloop dream gains speed». *CNNMoney*.
3. ↑  spacexcmsadmin (8. juni 2015). «Hyperloop». *SpaceX* **(engelsk)**. Arkivert fra originalen 10. september 2017. Besøkt 19. desember 2017.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Kunstig horisont med visere for glidebanen og rullebanens linje for instrumentlanding.
Det indre av en kunstig horisont.
En **Kunstig horisont** er det mest sentrale instrumentet i et fly for instrumentflyging. Instrumentet viser om nesa av flyet peker mot horisonten, oppover eller nedover. Det viser også om vingene er horisontale eller om den ene vingen peker nedover eller oppover.

Den kunstige horisonten er et gyroskop med vertikal akse og drives enten av undertrykk fra forgasseren, fra en egen pumpe, fra et utvendig venturirør som henter luftstrømmen fra propellen eller den kan drives elektrisk. 

Vanligvis sees en øvre blå sone og en nedre brun sone med en horisontlinje imellom. Når horisontlinjen er høyt oppe peker nesa på flyet nedover, og omvendt peker den oppover når horisontlinjen er lavt nede. Når horisontlinjen er på skrå oppover mot høyre, peker høyre vinge nedover. Det er markeringer på instrumentet som viser når krengningen er 30 og 60 grader.

Midt i instrumentet er det vanligvis et miniatyrfly som kan justeres litt opp og ned, men ellers står stille. 

På russiske fly vises krengning ved at det lille flyet krenger sideveis. Da er horisonten bevegelig opp og ned, men ikke på skrå.

Noen kunstige horisonter som ikke er beregnet for akrobatikkflyging tåler ikke mer enn et gitt antall grader krengning. Ved mer uvanlige stillinger enn dette settes gyroen ut av stilling og blir ubrukelig til den er stilt igjen.

I nyere passasjerfly og enkelte småfly er det de siste årene[*når?*] mer vanlig med en eller flere dataskjermer som viser informasjoner som på eldre fly vises på mange enkelt-flyinstrumenter. Dette kalles "glasscockpit".

I nyere fly har den kunstige horisonten sentral plass på dashbordet i en T-form med høydemåler til høyre, fartsmåler til venstre og gyrokompass nedenfor. I tillegg er det vanlig med krengningsmåler ned mot venstre og vertikalhastighetmåler ned mot høyre. I fly med glasscockpit sees disse informasjonene vanligvis på den mest sentrale skjermen.

Se også
-------

* Flyinstrumenter

|  |  |
| --- | --- |
| Oppslagsverk/autoritetsdata | GND
 |
**Robbie Foy** (født 28. oktober 1985 i Edinburgh) er en skotsk fotballspiller.

Foy startet sin karriere i Liverpool som juniorspiller, og ble flyttet opp til reservelaget før sesongen 2003/2004. Han spilte godt gjennom sesongen, og ble flyttet opp i førstelagstroppen hvor han fikk utdelt trøye nummer 42. Han fikk sin debut for klubben i en treningskamp mot Wrexham i juli 2004. Han spilte ingen offisielle kamper, men satt på benken i Liga-Cup-kampen mot Tottenham på White Hart Lane 1. desember 2004, en kamp Liverpool vant etter straffesparkkonkurranse.

Han tilbragte 3 måneder på lån i Chester i 2005. Her spilte han 13 kamper. Resten av sesongen spilte han på lån i Wrexham. Her spilte han totalt 22 kamper (17 ligakamper), og scoret 3 mål.

Han ble frigitt av Liverpool 1. juli 2006, og skrev under for Scunthorpe. Her fikk han begrenset spilletid og spilte bare 9 kamper totalt, (5 ligakamper), og ble frigitt etter sesongen.

Han er for tiden på prøve hos Football League Championship-klubben Blackpool.

Se også
-------

* Statistikk om Liverpool FC.

Eksterne lenker
---------------

* (en) Robbie Foy – Soccerbase.com Rediger på Wikidata
* Profil på LFChistory.net
**Carl August Struensee** (fra 1789 **Struensee von Carlsbach**), (Født 1735 i Halle, død 1804 i Berlin) var professor i matematikk, prøyssisk finansminister og bror til Johann Friedrich Struensee. Han var i 14 år en ansett vitenskapsmann innenfor krigsvitenskap ved akademiet i Liegnitz.

I april 1771 kom han til København og ble sjef for finansadministrasjonen. Han ble arrestert sammen med broren 17. januar 1772 og satt fengslet på Kastellet. Etter et halvt år ble han løslatt og avskjediget uten å bli anklaget for noen forbrytelse. Under Guldbergperioden ble han adlet i 1789 under navnet *von Carlsbach*.

I Preussen fortsatte han sin ministerkarriere innenfor toll- og fabrikkvesenet til sin død.

Kilder
------

* *Struensee og hans tid* av Svend Cedergreen Bech, Politikens Forlag 1972. ISBN 87-567-1581-1

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Deutsche Biographie **·** VIAF **·** GND **·** LCCN **·** ISNI **·** SUDOC **·** NKC **·** BNE
 |

Portal: Tyskland
**Robert-Jan Derksen** (født 3. januar 1974) er en nederlandsk profesjonell golfspiller på Europatouren.

Derksen er født i Nijmegen og begynte å spille golf 14 år gammel da det ble anlagt en ny golfbane i nabolaget. Han vant det nederlandske amatørmesterskapet fire år på rad fra 1993–1996 og ble profesjonell i 1996. Han ble medlem av Europatouren for første gang i 1998-sesongen, men har ikke alltid vært i stand til å beholde spilleretten, og har derfor vært nødt til å spille noen sesonger på Challenge-touren. Han har imidlertid to turneringsseire på Europatouren: 

* Dubai Desert Classic i 2003, da han den siste dagen tok igjen forspranget på tre slag som Ernie Els fra Sør-Afrika (verdens nest beste golfspiller) hadde. Premiesummen var på 280.000 euro.
* Madeira Island Open i 2005.

Han deltok også i Volvo Masters i Spania, bonusturneringen der de 60 beste fra den europeiske sesongen deltar. Han ble her nummer 38, og på årsrankingen ble han nummer 56 (total premiesum 427.871 euro).

Meritter
--------

### Seire på Europatouren

* 2005: Madeira Island Open
* 2003: Dubai Desert Classic

Eksterne lenker
---------------

* Offisielt nettsted Rediger på Wikidata
* (en) Robert-Jan Derksen – Europatouren Rediger på Wikidata

* (en) Robert-Jan Derksen – Verdensrankingen Rediger på Wikidata

Portal: Golf
Genesis under en konsert i MCH i 2007
**MCH Messecenter Herning** er et bygningskompleks som ligger i den sørlige delen av Herning i Danmark. Det består av 15 haller med 110 000 kvadratmeter innendørs til messer, sport, konserter, utstillinger og mye annet. Utendørs råder MCH Messecenter Herning over 400 000 m², som blant annet omfatter MCH Outdoor Arena og MCH Concert Arena, som i 2009 hadde Bruce Springsteen, Coldplay og Grøn Koncert på programmet. 

Messecentret Herning ble innviet i 1954. Dengang var navnet *Herning Hallen*, og besto av en enkelt messehall. I 1964 sto ytterligere 5 haller klare, og ble tatt i bruk til Handels- og Industrimessen, bedre kjent som HI messen, som i dag er den største av sitt slag i Skandinavia. I løpet av tiårene fram mot århundreskiftet utviklet messesenteret seg ytterligere, til det komplekset man ser i dag. MCH Messecenter Herning inngår i dag i konsernet MCH Messecenter Herning Kongrescenter, som også består av MCH Herning Kongrescenter og MCH Arena, som er hjemmebane for Superliga-laget FC Midtjylland. 

Hvert år avholdes det 15 til 20 utstillinger og messer samt 40 til 60 store arrangementer. I 2009 gjestet Bruce Springsteen MCH og ga en konsert foran 50 000 mennesker, noe som er den hittil største konserten som har vært avholdt i MCH. Kort tid efter gjestet også Coldplay MCH, hvor 37 500 besøkende var med på å starte Coldplays Europa-turné. Av andre større begivenheter kan nevnes *Holiday On Ice*, som er en tilbakevendende begivenhet i MCH, Danmarks Radios årlige sportsgalla, VM i bryting (2009) og Yamaha Supercross Herning. I april 2010 ble Super Six-boksekampen mellom Mikkel Kessler og Carl Froch avholdt i MCH. I desember 2010 er MCH en av arenaene i Håndball-EM 2010 for kvinner og i 2011 i EM-sluttspillet i U/21-fotball. 

Hvert år har MCH Messecenter Herning over en halv million gjester.

I periodene 1974–1983 og 1995–1998 dannet senterets hall B rammen om seksdagersløpene på sykkel. 

Det siste tilskuddet til MCH er en stor innendørs arena, MCH Multiarena. Det er Danmarks eneste av sitt slag, og vil spesielt ha fokus på begivenheter som sport, konserter, show og annen underholdning. Første programsatte begivenhet er Håndball-EM 2010 for kvinner, hvor de avsluttende kampene skal spilles her.

Eksterne lenker
---------------

* MCH Messecenter Herning Kongrescenters hjemmeside

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
**Haderslevhus** var et dansk slott i Haderslev. Det nevnes første gang i 1326, da Kristoffer IIs sønn satt fanget inntil borgen 3 år senere ble brent ned av jydene.

Christian I underskrev i 1448 sin håndfestning på borgen, og Christian III ble i 1525 stattholder(?) på Haderslevhus, hvor også hans sønn – den senere Frederik II – ble født i 1534.

Da hertug Hans den eldre overtok borgen i 1540 omtales den som et røverrede, og han iverksatte byggingen av Hansborg – Danmarks første renessanseslott.

Da Hertug Hans døde i 1580 arvet Frederik II slottet og i 1597 ble Christian IV viet på Haderslevhus til Anna Kathrine. Senere benyttet han slottet til elskovsmøter med Kirsten Munk.

I 1627 brant store deler av Haderslev og byen ble okkupert av Torquato Conti. I 1644 fulgte Torstensons okkupasjon og slottet ble brent. Det ble ikke oppført igjen og stenene ble i stedet benyttet av byens borgere til gjenoppbyggingen av byen.

Eksterne lenker
---------------

* Museumsinspektør Lennart Madsens utredning

Portal: Danmark
**Mount Augustus** (1105 moh, primærfaktor 860m) ligger 852 km nord for Perth, 490 km øst for Carnarvon og 390 km nordvest for Meekatharra i Vest-Australia. Mount Augustus er kjent som *Burringurrah* for de lokale wadjari-aboriginene.

Mount Augustus dekker et område på 47,95 km². Den sentrale høyryggen er nesten 8 km lang. Mount Augustus blir av mange regnet som verdens største monolitt,, men dette har ikke dekning i geologilitteratur eller forskning. Påstanden om å være verdens største monolitt deles blant annet med den nasjonale rivalen Ayers Rock (Uluru).

Geologi
-------

Mount Augustus består av sandstein og konglomerat, kjent som *Mount Augustus-sandstein*, liggende over eldre granitt på fjellets nordside. Sandstenen ble avleiret av tidligere elveleier og er noe yngre enn den mer enn 1,6 milliarder år gamle granitten.

Europeisk historie
------------------

Francis Thomas Gregory besteg toppen av fjellet 3. juni 1858 i løpet av hans berømte 107-dagers tur gjennom Gascoyne-regionen, og ble med det den første kjente europeer som besteg fjellet. Noen uker etter navnga han fjellet etter sin bror, Sir Augustus Charles Gregory (1819–1905).

Referanser
----------

1. ↑  Naturebase Arkivert 21. november 2008 hos Wayback Machine. WA Department of Environment and Conservation
2. ↑  "Mount Augustus - Verdens største monolitt"
3. ↑  Muhling P.C. & Brakel A.T. 1985. Geology of the Bangemall Group — The evolution of an intracratonic Proterozoic basin. Western Australia Geological Survey, Bulletin 128, 266 p. GSWA download search Arkivert 13. juli 2009 hos Wayback Machine.

Eksterne lenker
---------------

* Mount Augustus National Park
* Beliggenheten til Mount Augustus National Park

|  |  |
| --- | --- |
| Oppslagsverk/autoritetsdata | GeoNames
 |
En side fra Hadewijchs dikt i et middelaldermanuskript
**Hadewijch fra Antwerpen** eller **Hadewijch fra Brabant** var en kristen skribent og mystiker som levde i første halvdel av 1200-tallet, og muligens var tilknyttet nonneordenen beginerne. 

Hun var antagelig fra en adelig familie, men lite er kjent om hennes liv ut over det som framgår av hennes etterlatte skrifter: at hun var teologisk og litterært skolert, at hun reiste og oppholdt seg på flere steder, og hadde en selvbevissthet om autentisiteten i og betydningen av sine visjoner. Hennes forfatterskap ble gjenoppdaget på 1800-tallet og omfatter 31 belærende brev, 16 rimbrev, 45 dikt og en samling på 14 visjoner. 

Hennes visjoner er selvbiografiske i formen, og skildrer en kristen mystikers prosess fra tilegnelsen av de kristne dyder og fram til den endelige foreningen med Kristus. Hennes visjoner går langt i å beskrive møtet med Kristus som et kjærlighetsmøte, med en erotisk metaforbruk; men også som en fullkommen erfaring av Gud. Hun ser ut til å mene at hun «har mottatt mer i sine visjoner enn noe annet menneske siden Kristi død»

Et utvalg av visjonene er utgitt på norsk i antologien *Vestens mystikk*, 2005.

Referanser
----------

1. ↑  Kilde for sitat og vurderinger er Jan-Erik Ebbestad Hansens innledning til *Vestens mystikk*, 2005

|  |  |
| --- | --- |
| Oppslagsverk/autoritetsdata | Store norske leksikon **·** Deutsche Biographie **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN **·** NLA **·** NKC **·** BNE **·** MusicBrainz
 |
Bro over Adda ved Trezzo nær motorveien mellom Milano og Bergamo.
**Adda** er en 313 km lang elv i Lombardia i Italia. Elven renner gjennom provinsene Sondrio, Lecco, Bergamo, Milano, Cremona og Lodi, før den renner ut i Po ved Castelnuovo Bocca d'Adda like ved Cremona (36 m over havet). 

Adda renner gjennom dalen Valtellina forbi byen Sondrio. Den er hovedtilførselen til Comosjøen, og er sjøens utløp ved Lecco. Elven passerer Lodi på vei mot Po.

De viktigste sideelvene er Brembo og Serio.

Den nedre delen av Adda dannet grensen mellom territoriene til Venezia og Milano. Flere viktige slag har funnet sted ved Adda, ikke minst slaget ved Lodi, hvor Napoleon beseiret Østerrike i 1796 og slaget ved Adda(11. august 490), der Theoderik den stores østgotere skremte daværende kong Odovaker til å forskanse seg i Ravenna fram til 493.

Eksterne lenker
---------------

* (en) Adda river – kategori av bilder, video eller lyd på Commons Rediger på Wikidata

* (en) Adda – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** BNF **·** BNF (data) **·** GeoNames
 |
**Carl Axel Arrhenius** (født 29. mars 1757 i Stockholm, død 20. november 1824) var en svensk offiser og kjemiker, sønnsønns sønn til Jakob Arrhenius.

Arrhenius ble tidlig ansatt ved artilleriet og deltok med utmerkelse i felttoget i Finland i 1788. I 1801 ble han utnevnt til felttøymester og major ved Svea artilleriregiment. 1816 fikk han som stilling til å holde oppsikt over kruttproduksjonen i riket, en stilling som han innehadde til sin død. Sine kjemikunnskaper fikk han på Kungliga Myntets laboratorium, under ledelse av kjemikeren Petter Jakob Hjelm. Tilgangen til Bergskollegiets mineralsamling inspirerte ham til å studere mineralogi, som han alltid sysselsatte seg med i ledige stunder. Under sin forskning i denne vitenskap oppdaget han ved Ytterby gruve nær Vaxholm et nytt mineral, ytteritt, senere kjent under navnet gadolinitt. I dette mineralet oppdaget Johan Gadolin yttrium og Carl Gustaf Mosander senere erbiumoksid.

Arrhenius ble utpekt til å følge med Anders Sparrman på en offentlig bekostet bekostet reise til Senegal (1787-1788), men han vendte snart tilbake og bodde under tilbakereisen en tid i Paris. Han kom der i kontakt med den tidens fremste kjemikere og ble vunnet over til den reformbevegelsen innenfor kjemien, som begynte med Antoine Lavoisier (og som blant annet innebar avvising av flogistonteorien) og som hjemme i Carl Wilhelm Scheeles og Torbern Bergmans land ble betraktet som et fjernt og sannsynligvis snart undertrykt kjetteri. Arrhenius ble etter sin tilbakekomst en ivrig forkjemper for den nye kjemien. Etter at han i 1816 fratrådte tøymesterstillingen, jobbet han på Jacob Berzelius laboratorium og var alltid tilstede ved dennes forelesninger, helt inntil sykdommen, som til slutt førte til hans død, hindret ham å forlate sitt hjem. 

Arrhenius hadde en stor interesse og anlegg for vitenskapelig forskning. Han sluttet aldri å beklage at han så tidlig måtte forlate studiene og ble kastet inn i det praktiske livets gjøremål. Han ble i 1799 utnevnt til medlem av Krigsmannasällskapet (senere kalt Krigsvetenskapsakademien) og ble i 1817 valgt inn i Vitenskapsakademiet. Han dels skrev, dels oversatte flere avhandlinger om salpeter- og kruttprobering, som finnes innført i Vitenskapsakademiets og Krigsvitenskapsakademiets skrifter. Han skrev selv en mineralanalytisk avhandling, som finnes innført i «Avhandlinger i fysikk, kjemi og mineralogi».

Referanser
----------

1. 1 2 3   Svenskt biografiskt lexikon, «Carl Axel Arrhenius», Svensk biografisk leksikon-ID 18844[Hentet fra Wikidata]

Eksterne lenker
---------------

* Arrhenius, 3. Karl Axel i *Nordisk familjebok* (2. utgave, 1904)
* Arrhenius, 2. Carl Axel i Herman Hofberg, *Svenskt biografiskt handlexikon* (2. utgave, 1906)
* Oden, Sv.: (sv) Carl Axel Arrhenius i *Svenskt biografiskt lexikon* (1920)
* Artilleriofficeren Arrhenius, naturforskaren Sparrman och ekonomen Wadström: tre män på resa i Senegal 1787, skapat av Armémuseum

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Prabook **·** Geni **·** VIAF **·** LIBRIS
 |
***Transformer*** er et Lou Reed-album fra 1972. Det er Lou Reeds andre studioalbum. I motsetning til forgjengeren, albumet Lou Reed, som inneholdt åtte sanger som var til overs etter Velvet Underground-tida, består dette albumet hovedsakelig av nytt materiale. Det er imidlertid også her noen sanger fra VU-perioden: Velvet Underground-innspillinger av «Andy's Chest» og «Satellite of Love» ble utgitt i henholdsvis 1985 og 1995, og «New York Telephone Conversation» og «I'm So Free» skal ha blitt spilt under Velvets konserter i Max's i Kansas City sommeren 1970.

*Transformer* ble produsert av David Bowie og Mick Ronson, som begge hadde blitt enormt inspirert av Velvet Underground. Albumet inneholder noen av Reeds mest kjente sanger, deriblant «Walk on the Wild Side», «Perfect Day» og «Satellite of Love», og sørget for at han ble en internasjonalt kjent artist.

«Andy's Chest» var spilt inn i 1969 for Velvet Undergrounds såkalte tapte album (se VU og Another View) og man vurderte å ha med «Satellite of Love» på bandets album *Loaded* fra 1970, men ingen av sangene ble brukt. Den popete up tempo-stemningen i disse sangene ble roet ned for å gjøre de om til ballader. Selv om Lou Reed er ført opp som låtskriver på alle albumets sanger, har det gått rykter om at «Wagon Wheel» egentlig er skrevet av David Bowie. 

*Transfomer*s førstesingel, «Walk on the Wild Side», ble en internasjonal hit, til tross for en ganske røff tekst (sangen ble endret på i noen land og forbudt i andre) og den regnes av svært mange for å være Lou Reeds signatursang. «Satellite of Love» ble utgitt i februar 1973. I 2002 kom en jubileumsutgave av albumet; i tillegg til demoer av «Hangin' Round» og «Perfect Day» finner man også et skjult spor, hvilket inneholder en reklame for albumet. 

Bildet på coveret ble tatt av Mick Rock.

*Transformer* ble kåret som nummer 55 på NMEs liste over verdens beste album. I 2003 ble albumet nummer 194 på magasinet Rolling Stones liste over de 500 beste albumene. Det ligger også på Q Magazines liste over de 100 beste albumene.

Sporliste
---------

Alle sangene er skrevet av Lou Reed.

**Side en**

1. «Vicious» – 2:58
2. «Andy's Chest» – 3:20
3. «Perfect Day» – 3:46
4. «Hangin' 'Round» – 3:35
5. «Walk on the Wild Side» – 4:15

**Side to**

1. 
2. «Make Up» – 3:00
3. «Satellite of Love» – 3:42
4. «Wagon Wheel» – 3:19
5. «New York Telephone Conversation» – 1:33
6. «I'm So Free» – 3:09
7. «Goodnight Ladies» – 4:31

Eksterne lenker
---------------

* (en) *Transformer* på Discogs Rediger på Wikidata

* (en) *Transformer* på MusicBrainz Rediger på Wikidata

* (en) *Transformer* på Spotify Rediger på Wikidata

* (en) *Transformer* på AllMusic Rediger på Wikidata

  



|  |  |
| --- | --- |
| Oppslagsverk/autoritetsdata | Encyclopædia Britannica **·** MusicBrainz
 |
3 + 2 = 5 med epler
**Addisjon** er en matematisk operasjon som representerer det totale antall objekter i en samling. Symbolet for addisjon er plusstegnet (**+**).

For eksempel, i bildet til høyre er det 3 + 2 epler, som betyr tre epler og to epler sammen. Dette gir totalt 5 epler, så 3 + 2 = 5. Tallene som adderes kalles addender. Addisjon kan representere kombinasjon av mange fysiske og abstrakte størrelser, via mange ulike typer objekter: negative tall, brøker, irrasjonelle tall, vektorer, desimaler, funksjoner, matriser og mer.

Addisjon har flere viktige egenskaper. Blant annet er addisjon en kommutativ operasjon, slik at 1 + 2 = 2 + 1. Den er også assosiativ, som vil si at rekkefølgen addisjoner foretas i, ikke spiller noen rolle: (1 + 2) + 3 = 1 + (2 + 3). Og dersom vi adderer null til et tall endres ikke tallet: 2 + 0 = 0 + 2 = 2. Null kalles derfor identitetselementet til addisjon.

I aritmetikken er addisjon en av de fire grunnleggende regneartene.

Eksterne lenker
---------------

* (en) Eric W. Weisstein, *Addition* i MathWorld.

  


| * v
* d
* r
De fire regnearter innen aritmetikken |
| --- |
| Addisjon (+) **·** Subtraksjon (−) **·** Multiplikasjon (×) **·** Divisjon ( ⁄ ) |
| Binær operasjon |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** MathWorld **·** GND **·** LCCN **·** BNF **·** BNF (data) **·** NKC
 |
Paraseiling ved Punta Cana, Den dominikanske republikk.
**Paraseiling** er en lek eller sport der utøveren taues etter et kjøretøy, vanligvis båt, og løftes fra bakken av en paravinge som minner om en fallskjerm. Når kjøretøyet kjører av sted vil personen med paravingen løftes opp i luften. Om båten er kraftig nok kan to eller tre personer paraseile etter den på samme tid. Den eller de som seiler etter båten har selv liten eller ingen kontroll over paravingen. Aktiviteten er hovedsakelig kun moro og må ikke bli forveksles med paragliding.

Det er kommersiell paraseiling over hele verden. Landbaserte paraseiling har også blitt omformet som en konkurransesport i Europa. I landbasert konkurranse er paraseilet tauet til maksimal høyde bak en firehjulsdrevet bil. Sjåføren løsner tauet og paraseileren flyer ned et målområde i konkurranse om å treffe målet mest nøyaktig. Sporten ble utviklet tidlig på 1980-tallet, og har vært populært siden. De første internasjonale konkurranse ble holdt på midten av 1980-tallet og fortsetter fremdeles.
Regency TR-1.
En **transistorradio** eller kun **«transistor»** er en forkortelse for transistorradiomottaker. Den første kommersielt tilgjengelige transistorradioen ble presenteret 18. oktober 1954 av *Regency Division of Industrial Development Engineering Associates of Indianapolis, Indiana*. Den het Regency TR-1 og kom i handelen i november 1954 til en pris av US$ 49,95 (tilsvarende US$ 361 i 2005), og ble solgt i omkring 100 000 enheter. Regency TR-1 var en ekte superheterodynmottager med god følsomhet og uten ekstern antenne med fire transistorer.

Transistorradioen ble opprinnelig introdusert av Texas Instruments (TI) for å demonstrere transistoren. TI mistet interessen, og transistorradioen ble popularisert av Totsuko, senere omdøpt til Sony.

Anvendelsen av transistorer i stedet for elektronrør som forsterkerelement, betydde at apparatene ble mye mindre og behøvde betydelig mindre energi enn radioer med elektronrør. En velkjent bærbar radiomottaker med radiorør på 1950-tallet var Kurér. Den var på størrelse med en liten stresskoffert og veide flere kilo med sitt tunge, ikke oppladbare, batteri. Dette var inndelt I et "A" batterier til rørenes glødestrøm og et stort 45–90 volt "B"-batteri til anodespenning. Til sammenligning var lommetransistorradioen på størrelse med en Walkman og ble i starten forsynt med strøm av et lite 22,5V batteri og senere av det kjente 9V batteri som faktisk ble spesielt laget for transistorradioen.

Transistorradioer ble først alment populære tidlig på 1960-tallet, da prisen hadde falt betydelig. Datidens transistorradioer ble normalt kun byget for mellombølgebåndet (ca. 540–1610 kHz) og først senere til kortbølgebåndet (mellom ca. 1 700–30 000 kHz) og FM-båndet (ca. 87,5–104 MHz).

I 2005 regnet man med at det fantes ca. 7 milliarder transistorradioer i verden.

Se også
-------

* Kringkasting

Eksterne lenker
---------------

* *The Regency TR-1 Family*, *Sony Transistor Radios*, *Vintage Micro Transistor Radios*, *American Shirt-Pocket Transistor Radios* and more at EricWrobbel.com
* TI Information Bulletin First Commercial Transistor Radio 18. oktober 1954.
* Great pictures and info on vintage transistor radios. Also crystal radios and related radio items.
* Transistor radio mini-history Citat: "...CD marks. These were in the shape of little triangular marks which should appear in all the transistor radios made up to 1963. These marks were meant to show the frequencies for the emergency tuning of the radios in case of nuclear attack from the USSR..."
* Website about the first transistor radio by Dr. Steven Reyer, a Professor in the Electrical Engineering and Computer Science Department at the Milwaukee School of Engineering.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** SUDOC **·** BNE
 |
«***En vise om ingenting***» er et skillingstrykk av ukjent opprinnelse.

Teksten
-------

**1.**Hos enkefru Gammen til te man kom sammen  

det var i anledning av ingenting,  

stort hus vil hun føre og selskaper gjøre  

skjønt stakkar hun eide jo ingenting.  

  

**2.**Dit kom kandidater, ja selv litterater  

og folk som bestilte slett ingenting.  

De tok av seg luen og gikk inn i stuen  

og smilte: Her mangler jo ingenting.  

  

**3.**Først man presentertes, så kritisertes,  

det drakter og damer og ingenting,  

så skulle man spille og alle sto stille  

og lyttet så henrykt til ingenting.  

  

**4.**To gamle koketter sang også duetter  

og høstet stort bifall av ingenting.  

Så drakk man da teen under gyselig leen  

og latter og morskap av ingenting.  

  

**5.**Til aftens man spiste men siden det viste  

seg jo at de fleste fikk ingenting.  

Og maten man priste, men de som forliste  

dem tapte i grunnen slett ingenting.  

  

**6.**Mot midnatt det lakket og gjestene takket  

vertinnen forbindtligst for ingenting.  

Da gjestene reiste sto fruene og kneiste  

fornøyet: Her mangler jo ingenting.

Kilder
------

* Oldemors visebok av Eli Støre Erichsen, Cappelen 1976
**Enare** (finsk: *Inari*; enaresamisk: *Aanaar*; skoltesamisk: *Aanar*; nordsamisk: *Anár*) er en kommune i landskapet Lappland i det nordlige Finland. Enare har vel 6 850 innbyggere og er i omfang den største finske kommunen med 17 334 km². Kommunen har grenser mot nabokommunene Enontekis, Kittilä, Sodankylä og Utsjok. I vest grenser Enare til Kautokeino og Karasjok og i nordøst til Sør-Varanger i Norge. I øst går grensa mot distriktet Petsjenga i Russland. Kommunesenteret heter Ivalo. Nordvest for byen ligger det mindre tettstedet Enare med rundt 500 innbyggere.

Geografi
--------

Den fiskerike Enaresjøen, som er Lapplands største innsjø, ligger i kommunen. Elvene Ivalojoki og Lemmenjoki munner ut i innsjøen, som har utløp gjennom Pasvikelva (finsk: *Paatsjoki)*. Nord i kommunen renner Neidenelva (finsk: *Näätämöjoki*) inn i Norge. Urho Kekkonen nasjonalpark og Lemmenjoki nasjonalpark ligger begge i kommunen, likeså Vätsäri ødemarksområde. Store skogs- og villmarksområder, skogbruk og reindrift er viktige næringer. Turisme er blitt en viktig næring, spesielt knytta til vintersportsstedet Saariselkä. 

E75 går gjennom kommunen. Ivalo lufthavn har daglige ruteflygninger til Helsingfors.

Samisk språk og kultur
----------------------

Urbefolkningen i Enare er samisk, og kommunen har fire offisielle språk: finsk, nordsamisk, enaresamisk og skoltesamisk. Bare 5,8 % av befolkningen er samisktalende, men nesten 30 % regner seg som samer. UNESCO klassifiserer enaresamisk og skoltesamisk som *alvorlig utrydningstruede* språk fordi de stort sett bare tales av eldre mennesker. Bygda Sevettijärvi er et senter for skoltesamisk språk og kultur

Det finske sametinget har sete i Enare; her ligger også det samiske museet Siida.

Historie
--------

Kommunen fikk vegforbindelse i 1929 da Ishavsvegen fra Sodankylä til Petsamo ble bygget.

Referanser
----------

1. ↑  *Forskningscentralen för de inhemska språken*, De samiska språken Arkivert 30. januar 2012 hos Wayback Machine.
2. ↑  Heikki J. Hyvärinen: Samenes rettslige stilling i Finland
3. ↑  UNESCO Interactive Atlas of the World’s Languages in Danger Arkivert 22. februar 2009 hos Wayback Machine. (engelsk)

Eksterne lenker
---------------

* Offisielt nettsted Rediger på Wikidata

* (en) Inari – kategori av bilder, video eller lyd på Commons Rediger på Wikidata

| * v
* d
* r
Kommuner i landskapet Lappland |
| --- |
| Landskapets våpen | Enare **·** Enontekis **·** **Kemi** **·** **Kemijärvi** **·** Keminmaa **·** Kittilä **·** Kolari **·** Muonio **·** Pelkosenniemi **·** Pello **·** Posio **·** Ranua **·** **Rovaniemi** **·** Salla **·** Savukoski **·** Simo **·** Sodankylä **·** Tervola **·** **Torneå** **·** Utsjok **·** Övertorneå | Finlands flagg |
| **Tidligere kommuner:** Karunki **·** Kemijärvi landkommune **·** Nedertorneå **·** Rovaniemi landkommune |

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** NKC **·** GeoNames **·** MusicBrainz
 |
Denne artikkel er femtende kapittel av **ICD-10** klassifiseringen.

O00-O99 – Svangerskap, fødsel og barseltid
------------------------------------------

Eksklusiv: E23.0 – Hypofysenekrose etter fødsel 
Z35.x – Kontroll av høyrisikosvangerskap
Z34.x – Kontroll av normalt svangerskap
M83.0 – Osteomalasi i barseltiden
F53.x – Psykisk og atferdsmessig forstyrrelse i barseltid
S00-T98 – Skader, forgiftninger og visse andre konsekvenser av ytre årsaker
A34 – Stivkrampe etter fødsel
B20-B24 – Sykdom ved humant immunsviktvirus (hiv)
### O00-O08 Svangerskap med ufullendt utfall

### O10-O16 Ødem, proteinuri og komplikasjoner som følge av hypertensive lidelser under svangerskap, fødsel og barseltid

### O20-O29 Andre tilstander hos mor, hovedsakelig knyttet til svangerskap

### O30-O48 Omsorg for og behandling av mor ved tilstander hos foster, i amnionhule og mulige fødselsproblemer

### O60-O75 Komplikasjoner under fødsel og forløsning

### O80-O84 Forløsning

### O85-O92 Komplikasjoner hovedsakelig i barseltid

### O94-O99 Andre obstetriske tilstander, ikke klassifisert annet sted

Kilder
------

* KITHs ICD-10 søkeverktøy

| * v
* d
* r
Kapitler av ICD-10-klassifiseringen |
| --- |
| I **·** II **·** III **·** IV **·** V **·** VI **·** VII **·** VIII **·** IX **·** X **·** XI **·** XII **·** XIII **·** XIV **·** XV **·** XVI **·** XVII **·** XVIII **·** XIX **·** XX **·** XXI |

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
Bestemødre for fred foran Stortinget ved avslutningen av Fredsmarsjen i mai 2011, der bestemødrene ble tildelt Fredsinitiativets fredspris.
**Bestemødre for fred** er en aktivistgruppe som ble etablert i 2003 av to tidligere medlemmer av Bestemødre mot atomvåpen / Bestemødre på stortingsplass. Gruppen er tilsluttet Norges Fredsråd.

Bestemødre for fred deler ut selvproduserte løpesedler utenfor Stortinget hver onsdag hele skoleåret. I tillegg slutter de seg til demonstrasjoner som arrangeres av for eksempel Norges fredsråd, Nei til atomvåpen, Fredsinitiativet og lignende organisasjoner, også aktiviteter utenfor Oslo.

I 2011 fikk bestemødrene Fredsinitiativets første fredspris.

Referanser
----------

1. ↑  «Redd verden!». Studvest. 12. november 2008. Arkivert fra originalen 16. november 2011.
2. ↑  Lindbæk, Andreas (9. desember 2009). «Bestemødre for fred». Østkantavisa. [*død lenke*]
3. ↑  
«Bestemødre for fred». Arkivert fra originalen 14. august 2013. Besøkt 2. oktober 2011.

Eksterne lenker
---------------

* Offisielt nettsted Rediger på Wikidata
* Bestemor for Fred på Vimeo
Denne artikkel er niende kapittel av **ICD-10** klassifiseringen.

I00-I99 – Sykdommer i sirkulasjonssystemet
------------------------------------------

### I10-I15 – Hypertensjon

#### I10 – Essensiell (primær) hypertensjon

#### I11 – Hypertensiv hjertesykdom

I11.0 – Hypertensiv hjertesykdom med stuvningssvikt
I11.9 – Hypertensiv hjertesykdom uten stuvningssvikt
#### I12 – Hypertensiv nyresykdom

I12.0 – Hypertensiv nyresykdom med nyresvikt
I12.9 – Hypertensiv nyresykdom uten nyresvikt
#### I13 – Hypertensiv hjerte- og nyresykdom

I13.0 – Hypertensiv hjerte- og nyresykdom med stuvningssvikt
I13.1 – Hypertensiv hjerte- og nyresykdom med nyresvikt
I13.2 – Hypertensiv hjerte- og nyresykdom med både stuvningssvikt og nyresvikt
I13.9 – Uspesifisert hypertensiv hjerte- og nyresykdom
#### I15 – Sekundær hypertensjon

I15.0 – Renovaskulær hypertensjon
I15.1 – Hypertensjon sekundær til andre nyresykdommer
I15.2 – Hypertensjon sekundær til endokrine sykdommer
I15.8 – Annen spesifisert sekundær hypertensjon
I15.9 – Uspesifisert sekundær hypertensjon
### I20-I25 – Iskemiske hjertesykdommer

#### I21 – Akutt hjerteinfarkt, 1. gang

#### I22 – Akutt hjerteinfarkt, 2. gang eller senere

### I60-I69 – Hjernekarsykdommer

(Hjerneslag)
#### I60 – Subaraknoidalblødning

#### I61 – Hjerneblødning (haemorrhagia cerebri)

#### I63 – Hjerneinfarkt

Kilder
------

* KITHs ICD-10 søkeverktøy

| * v
* d
* r
Kapitler av ICD-10-klassifiseringen |
| --- |
| I **·** II **·** III **·** IV **·** V **·** VI **·** VII **·** VIII **·** IX **·** X **·** XI **·** XII **·** XIII **·** XIV **·** XV **·** XVI **·** XVII **·** XVIII **·** XIX **·** XX **·** XXI |

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**ICE 1 Racing** var et motorsportlag som konkurrerte i Verdensmesterskapet i rally med den finske føreren Kimi Räikkönen. Teamet hadde sin base ved Citroën Racings hovedkvarter i Versailles, Frankrike.

Formel 1-verdensmesteren fra 2007, Kimi Räikkönen, kjørte i Rally-VM 2010 for Citroën Junior Team. I 2011 ble teamet oppløst og Räikkönen ble påmeldt til 2011-sesongen under navnet Ice 1 Racing i en Citroën DS3 WRC, med Kaj Lindstrom som kartleser. Sjefen for Citroën Racing Technologies, Benoit Nogier, ble værende som Räikkönens teamsjef, en rolle han også hadde i Citroën Junior Team.

Räikkönen opprettet senere et motocross-team som også benytter navnet ICE 1 Racing. Teamet ledes av Kari Tiainen og konkurrerer i Motocross-VM.

WRC-resultater
--------------

(Forklaring)

| År | Bil | Nr | Fører | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | WDC | Poeng | TC | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Citroën DS3 WRC | 8 | Finlands flagg Kimi Räikkönen | SWE8 | MEX  | POR7 | JOR6 | ITA  | ARG  | GRE7 | FIN9 | DEU6 | AUSWD | FRARet | ESPRet | GBRRet | 8. | 34 | NC\* | 48 |

\* Teamet ble ikke klassifisert ettersom de hadde deltatt i mindre enn to ikke-europeiske WRC-runder

Referanser
----------

1. ↑  «Kimi Räikkönen perusti tallin motocrossin MM-sarjaan». *MTV3* **(finsk)**. 2. februar 2011. Besøkt 17. mars 2015.
2. ↑  «Hirvonen leads amid high drama in Australia - Wrc - Eurosport Australia». Au.eurosport.com. 9. september 2011. Besøkt 17. mars 2015.

Eksterne lenker
---------------

* (fi) Offisielt nettsted Rediger på Wikidata

* (en) Ice 1 Racing – kategori av bilder, video eller lyd på Commons Rediger på Wikidata
* ICE1Racing hos *kuvat.fi*